CELEX: 52009PC0684
Language: bg
Date: 2009-12-16
Title: Предложение за решение на Съвета относно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, във връзка със създаването на нови подкомитети

Важна правна забележка

|

52009PC0684

	[pic] | ЕВРОПЕЙСКА КОМИСИЯ |Брюксел, 16.12.2009COM(2009)684 окончателен2009/0181 (NLE)Предложение заРЕШЕНИЕ НА СЪВЕТАотносно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, във връзка със създаването на нови подкомитетиОБЯСНИТЕЛЕН МЕМОРАНДУМ(1) Споразумението за партньорство и сътрудничество (СПС) от 1999 г. между Европейските общности и техните държави-членки и Грузия представлява правното основание за двустранните отношения между Европейския съюз и Грузия.(2) На заседанието на Съвета за сътрудничество ЕС—Грузия на 14 ноември 2006 г. бе приета препоръка за изпълнението на план за действие в рамките на Европейската политика на съседство (ЕПС). Както се посочва в препоръката, планът за действие съдържа конкретни стъпки, чрез които да бъде постигнат напредък в изпълнението на задълженията на страните, посочени в СПС, и предоставя по-широка рамка за допълнително укрепване на отношенията между ЕС и Грузия, в които да бъдат включени в значителна степен икономическата интеграция и задълбочаване на политическото сътрудничество, в съответствие с общите цели на СПС.(3) На заседанието си през март 2009 г. Европейският съвет приветства създаването на амбициозно Източно партньорство, в което източните партньори ще участват по-активно както на двустранно, така и на многостранно равнище, като целта е да се създадат необходимите условия за ускоряване на политическото сдружаване и по-нататъшната икономическа интеграция посредством търсене на подкрепа за политическите и социално-икономическите реформи в партньорските държави, което ще улесни сближаването с ЕС. В съвместната декларация от срещата на върха на Източното партньорство в Прага от 7 май 2009 г. бе потвърдено желанието на държавите-членки на ЕС и източноевропейските партньори да поставят отношенията си на ново равнище, като преследват горепосочените цели.(4) В глава 5 (Мониторинг) на плана за действие ЕС—Грузия в рамките на ЕПС се предвижда съвместните органи, създадени по силата на СПС, да улесняват изпълнението на плана за действие и да извършват мониторинг на това изпълнение, а структурите, създадени съгласно съответните споразумения, да бъдат преразгледани, за да се гарантира, че всички приоритети, посочени в ЕПС, са надлежно отразени.(5) Институционалната структура, включваща няколко секторни подкомитета, подкрепя прилагането на други подобни споразумения и планове за действие с държави, които са партньори по ЕПС, като Йордания (11 подкомитета към настоящия момент), Мароко (10), Украйна (7), Република Молдова (4). Настоящото предложение следва подобен подход и се стреми да създаде институционална структура, която да даде възможност на ЕС и Грузия да разширят сферите, в които водят дискусии в рамките на двустранните отношения помежду си. Досега са създадени два подкомитета, които подпомагат комитета за сътрудничество ЕС—Грузия при изпълнението на задълженията му: 1) подкомитет за търговия, икономика и свързани с тях правни въпроси и 2) подкомитет за правосъдие, свобода и сигурност.(6) Грузия желае да засили сътрудничеството в сферите, включени в СПС, и изрази своята ангажираност да работи за създаването на по-амбициозни отношения в съответствие с принципите на Източното партньорство.(7) С оглед на разширяването на институционалната рамка за диалог и мониторинг на изпълнението на плана за действие в рамките на ЕПС и постигането на целта за укрепване на отношенията между ЕС и Грузия, Европейската комисия предлага на Съвета да създаде два допълнителни подкомитета, както следва: 1) подкомитет за транспорт, околна среда и енергетика; 2) подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика, наука и технологии и иновации. Тези подкомитети ще бъдат създадени в рамките на СПС.(8) Представената по-горе структура ще благоприятства постигането на напредък и мониторинга на изпълнението на плана за действие в рамките на ЕПС. Диалогът в подкомитетите ще даде възможност за обмен на информация и най-добри практики на експертно равнище и ще помогне за изграждането на доверие и създаването на по-тесни връзки между Европейската комисия и експерти от партньорските държави.(9) Чрез диалога в подкомитетите ще се засили взаимодействието с Грузия и ще се предоставя последователна информация за напредъка и целите на това взаимодействие. Диалогът ще даде също така възможност за идентифициране на сферите, в които Грузия се нуждае от съдействие (например за подобряване на административния капацитет посредством всеобхватните програми на Източното партньорство за институционално изграждане).(10) Съгласно предвиденото в член 2, параграф 1 от Решението на Съвета и на Комисията от 31 май 1999 г. относно сключването на горепосоченото СПС, се добавя текстът на предложението за решение на Съвета относно позицията, която Съюзът да заеме в комитета за сътрудничество ЕС—Грузия с оглед на създаването на нови подкомитети. Целите, темите, разисквани от всеки подкомитет, и подробните правила за прилагане са посочени в приложения процедурен правилник.2009/0181 (NLE)Предложение заРЕШЕНИЕ НА СЪВЕТАотносно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, във връзка със създаването на нови подкомитетиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид член 2, параграф 1 от Решението на Съвета и на Комисията от 31 май 1999 г.[1] за сключване на Споразумение за партньорство и сътрудничество (СПС) между Европейските общности и техните държави-членки, от една страна, и Грузия, от друга страна,като взе предвид предложението на Комисията,като има предвид, че:(1) На заседанието си на 14 ноември 2006 г. Съветът за сътрудничество ЕС—Грузия прие препоръка за изпълнението на плана за действие ЕС—Грузия.(2) В член 83 от посоченото СПС се предвижда Съветът за сътрудничество да бъде подпомаган при изпълнението на задълженията си от комитет за сътрудничество.(3) На 12 октомври 1999 г. Съветът за сътрудничество ЕС—Грузия прие процедурния правилник на комитета за сътрудничество[2], като делегира отговорността за учредяването и по-нататъшното създаване на подкомитети на комитета за сътрудничество ЕС—Грузия,ПРИЕ НАСТОЯЩОТО РЕШЕНИЕ:Член единственПозицията, която Съюзът да заеме в комитета за сътрудничество, създаден с член 83 от Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, във връзка със създаването на нови подкомитети, съответства на приложението към настоящото решение.Съставено в Брюксел на […] година.За СъветаПредседателПРИЛОЖЕНИЕКОМИТЕТЪТ ЗА СЪТРУДНИЧЕСТВО ЕС—ГРУЗИЯ,като взе предвид Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, (наричано по-нататък „Споразумението“), и по-специално член 83 от него,като има предвид, че:(1) Съгласно член 10 от своя процедурен правилник[3] комитетът за сътрудничество може да създава подкомитети и да определя мандата им.(2) В плана за действие ЕС—Грузия в рамките на ЕПС (глава 5) се предвижда съвместните органи, създадени по силата на Споразумението, да улесняват изпълнението на плана за действие и да извършват мониторинг на това изпълнение, а структурите, създадени съгласно съответните споразумения, да бъдат преразгледани, когато това е необходимо, за да се гарантира, че всички приоритети, посочени в ЕПС, са надлежно отразени.(3) В съвместната декларация от срещата на върха на Източното партньорство в Прага от 7 май 2009 г. се подчертава общото желание за задълбочаване и активизиране на двустранните отношения между ЕС и неговите източноевропейски партньори,ПРИЕ НАСТОЯЩОТО РЕШЕНИЕ:Член единственС настоящото се създават подкомитетите, посочени в приложение А. С настоящото се приема мандатът на подкомитетите, както е посочено в приложение Б.Съставено в Брюксел на […] година.За Комитета за сътрудничество ЕС— Грузия За ГрузияЗа Европейския съюзПриложение АКомитет за сътрудничество ЕС—ГрузияСъздадени нови подкомитети(1) Подкомитет за транспорт, околна среда и енергетика;(2) Подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика, наука и технологии и иновации.Приложение БМандат на подкомитета за транспорт, околна среда и енергетика, създаден по силата на Споразумението за партньорство и сътрудничество между Европейските общности и техните държави-членки, от една страна, и Грузия, от друга странаКОМИТЕТЪТ ЗА СЪТРУДНИЧЕСТВО,като взе предвид Споразумението за партньорство и сътрудничество за създаване на партньорство между Европейските общности и техните държави-членки, от една страна, и Грузия, от друга страна,като взе предвид процедурния правилник на комитета за сътрудничество, създаден от Съвета за сътрудничество на 12 октомври 1999 г. като приложение към процедурния му правилник, и по-специално член 10 от него,създава подкомитет за транспорт, околна среда и енергетика със следния мандат:Член 1Подкомитетът обсъжда прилагането на Споразумението за партньорство и сътрудничество и изпълнението на свързания с него план за действие ЕС—Грузия в рамките на Европейската политика на съседство в следните области:-  транспорт, и по-специално: стратегии за транспорта, включително модернизиране на инфраструктурата, и сближаване на законодателната и регулаторната рамка с европейските и международните стандарти; вземане на мерки и осъществяване на реформи в сектора на автомобилния, железопътния, въздушния и морския транспорт; безопасност и сигурност на всички видове транспорт; насърчаване на интелигентни транспортни системи и използване на информационните технологии във всички видове транспорт; регионално сътрудничество в областта на транспорта; хоризонтално споразумение между ЕС и Грузия в областта на транспорта;-  околна среда, и по-специално: добро управление в областта на околната среда, включително хоризонтално законодателство; сближаване на законодателните и регулаторните рамки с европейските и международните стандарти; изменение на климата; качество на въздуха; управление на отпадъците; качество на водата и интегрирано управление на водните ресурси; замърсяване на морската среда; опазване на природата и биологично разнообразие; опустиняване; промишлено замърсяване и управление на риска; химически вещества и генетично модифицирани организми; шум; гражданска защита; регионално сътрудничество, включително по отношение на въпросите, свързани с водата и с Регионалния център за околна среда за Кавказ;-  енергетика, и по-специално: енергийна политика, включително сближаване и енергийна сигурност; правно и регулаторно сближаване; енергийни мрежи; финансиране на енергийната инфраструктура и преноса на енергия, включително диверсифициране на енергийните източници и маршрутите за пренос на енергия, както и мрежови връзки; насърчаване на енергийната ефективност и използването на възобновяеми енергийни източници; регионално сътрудничество в областта на енергетиката;-  оказване на съответната помощ от ЕС.Подкомитетът може също така да обсъжда въпроси и конкретни проекти, свързани с осъществяването на Източното партньорство, инициативата „Черноморско взаимодействие“ и други инициативи, които са свързани със съответното двустранно сътрудничество.Горепосоченият списък не е изчерпателен и комитетът за сътрудничество може да добавя и други теми.Член 2Подкомитетът е подчинен на комитета за сътрудничество. След всяко заседание той докладва и представя заключенията си на комитета за сътрудничество.Член 3Подкомитетът се състои от представители на страните.При съгласие и на двете страни могат да бъдат изслушани експерти във връзка с конкретни точки от дневния ред на заседанията на подкомитета, когато това е целесъобразно.Член 4Подкомитетът се председателства от двете страни на ротационен принцип според правилата за ротационно председателство на комитета за сътрудничество[4].Член 5Служител на Европейската комисия и служител на правителството на Грузия работят съвместно като постоянни секретари на подкомитета. Всички известия относно подкомитета се препращат на постоянните секретари.Член 6Подкомитетът заседава винаги когато обстоятелствата го изискват, със съгласието на страните и въз основа на писмено искане от една от тях и поне веднъж в годината. Заседанията се провеждат на място и по време, за които страните са постигнали съгласие.При получаване на искане за провеждане на заседание на подкомитета секретарят на другата страна отговаря в срок от 15 работни дни.При неотложни случаи заседанията на подкомитета могат да се свикат с по-кратко предизвестие, което подлежи на договаряне между двете страни.Преди всяко заседание председателят се уведомява за предвидения състав на делегацията на всяка от двете страни.Заседанията на подкомитета се свикват съвместно от двамата постоянни секретари, които действат в съгласие със секретарите на комитета за сътрудничество.Член 7Точките, които следва да бъдат включени в дневния ред, се изпращат до постоянните секретари поне 15 работни дни преди съответното заседание на подкомитета. Съпътстващата документация се изпраща до постоянните секретари поне 10 работни дни по-рано.Въз основа на точките се съставя временен дневен ред, който се изпраща заедно с наличната съпътстваща документация до секретарите на комитета за сътрудничество, както и до постоянните представителства на държавите-членки, не по-късно от 5 работни дни преди заседанието на подкомитета. При извънредни обстоятелства и с писменото съгласие на двамата постоянни секретари, към дневния ред могат да се добавят други точки в по-кратки срокове.Член 8На заседанията си подкомитетът може да разгледа някои или всички от областите, посочени в член 1.Член 9Освен ако не е посочено друго, заседанията на подкомитета не са публични.Член 10За всяко заседание се изготвя протокол. Копие от протоколите и заключенията от всяко заседание на подкомитета се изпращат до секретарите на комитета за сътрудничество. Копия се изпращат и до постоянните представителства на държавите-членки.Мандат на подкомитета за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика, наука и технологии и иновации, създаден по силата на Споразумението за партньорство и сътрудничество между Европейските общности и техните държави-членки, от една страна, и Грузия, от друга странаКОМИТЕТЪТ ЗА СЪТРУДНИЧЕСТВО,като взе предвид Споразумението за партньорство и сътрудничество за създаване на партньорство между Европейските общности и техните държави-членки, от една страна, и Грузия, от друга страна,като взе предвид процедурния правилник на комитета за сътрудничество, създаден от Съвета за сътрудничество на 12 октомври 1999 г. като приложение към процедурния му правилник, и по-специално член 10 от него,създава подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика, наука и технологии и иновации със следния мандат:Член 1Подкомитетът обсъжда прилагането на Споразумението за партньорство и сътрудничество и изпълнението на свързания с него план за действие в рамките на Европейската политика на съседство в следните области:-  социална политика и политика за трудова заетост, включително социални реформи, социална закрила и социално приобщаване, насърчаване на участието на жените в социалния, икономическия и политическия живот-  обществено здраве-  образование, обучение и младеж (по-специално: извършване на реформа и модернизиране на системите за образование и обучение, програми за професионално обучение, развиване на умения и мобилност)-  култура-  информационно общество-  аудио-визуална политика-  наука и технологии, научни изследвания и развитие-  регионално сътрудничество в горепосочените области-  изготвяне на съответната регулаторна рамка и оказване на помощ от ЕС в горепосочените области.Подкомитетът може също така да обсъжда въпроси и конкретни проекти, свързани с осъществяването на Източното партньорство, инициативата „Черноморско взаимодействие“ и други инициативи, които са свързани със съответното двустранно сътрудничество.Горепосоченият списък не е изчерпателен и комитетът за сътрудничество може да добавя и други теми.Член 2Подкомитетът е подчинен на комитета за сътрудничество. След всяко заседание той докладва и представя заключенията си на комитета за сътрудничество.Член 3Подкомитетът се състои от представители на страните.При съгласие и на двете страни могат да бъдат изслушани експерти във връзка с конкретни точки от дневния ред на заседанията на подкомитета, когато това е целесъобразно.Член 4Подкомитетът се председателства от двете страни на ротационен принцип според правилата за ротационно председателство на комитета за сътрудничество[5].Член 5Служител на Европейската комисия и служител на правителството на Грузия работят съвместно като постоянни секретари на подкомитета. Всички известия относно подкомитета се препращат на постоянните секретари.Член 6Подкомитетът заседава винаги когато обстоятелствата го изискват, със съгласието на страните и въз основа на писмено искане от една от тях и поне веднъж в годината. Заседанията се провеждат на място и по време, за които страните са постигнали съгласие.При получаване на искане за провеждане на заседание на подкомитета секретарят на другата страна отговаря в срок от 15 работни дни.При неотложни случаи заседанията на подкомитета могат да се свикат с по-кратко предизвестие, което подлежи на договаряне между двете страни.Преди всяко заседание председателят се уведомява за предвидения състав на делегацията на всяка от двете страни.Заседанията на подкомитета се свикват съвместно от двамата постоянни секретари, които действат в съгласие със секретарите на комитета за сътрудничество.Член 7Точките, които следва да бъдат включени в дневния ред, се изпращат до постоянните секретари поне 15 работни дни преди съответното заседание на подкомитета. Съпътстващата документация се изпраща до постоянните секретари поне 10 работни дни по-рано.Въз основа на точките се съставя временен дневен ред, който се изпраща заедно със наличната съпътстваща документация до секретарите на комитета за сътрудничество, както и до постоянните представителства на държавите-членки, не по-късно от 5 работни дни пред заседанието на подкомитета. При извънредни обстоятелства и с писменото съгласие на двамата постоянни секретари, към дневния ред могат да се добавят други точки в по-кратки срокове.Член 8На заседанията си подкомитетът може да разгледа някои или всички от областите, посочени в член 1.Член 9Освен ако не е посочено друго, заседанията на подкомитета не са публични.Член 10За всяко заседание се изготвя протокол. Копие от протоколите и заключенията от всяко заседание на подкомитета се изпращат до секретарите на комитета за сътрудничество. Копия се изпращат и до постоянните представителства на държавите-членки.[1] OВ L 205, 4.8.1999 г., стр. 1—2.[2] OВ L 297, 18.11.1999 г., стр. 37.[3] ОВ L 297, 18.11.1999 г., стр. 37.[4] ОВ L 297, 18.11.1999 г., стр. 37.[5] ОВ L 297, 18.11.1999 г., стр. 37.